Turk eli. "TURK ELI" — 1917-yil sentabrdan "Turkiston Musulmon Markaziyat shoʻrosi" va "Turk Adam Markaziyat firkasi"ning nashr organi sifatida chiqa boshlagan gaz. "Turk eli" ning asosiy maqsadi Turkiston muxtoriyatini muhofaza qilishdan iborat boʻlgan. Gaz.da Muhammad Amin Afandizoda, Shokirjon Rahimiy, Burhon Habib, Rafiq Moʻminiy va boshqalarning maqolalari, shuningdek, ziyolilarning faoliyatlariga oid maʼlumotlar berib borilgan. Siyosiy tuzum oʻzgarishi bilan gaz. faoliyati tez orada toʻxtatilgan.